શીર્ષક: તમારામાં છે આ છ ખાસિયતો? તો તમને કારકિર્દીમાં મળી શકે છે સફળતા\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
દરેક વ્યક્તિ કેમ તેની કારકિર્દીમાં સફળ થતી નથી અથવા તો તે ધારે એટલી સફળતા તેને મળતી નથી. 

આજે અમે તમને એ જણાવવા જઈ રહ્યા છીએ કે તમારામાં જો અમુક પ્રકારની ખાસિયતો હોય તો તમે કારકિર્દીમાં આગળ વધી શકો છો. 

એક સંશોધન દરમિયાન વ્યક્તિની છ ખાસિયતો જાણવા મળી છે. જેના આધારે તે સમર્થ અને સફળ બને છે. 

યુનિવર્સિટી કૉલેજ લંડનના ઇયાન મૅકરાય અને એડ્રીયન ફુર્હેમે સંશોધન કરી રહ્યા છે. તેમણે આ મામલે બીબીસી સાથે વાત કરી હતી. 

તો ચાલો જાણીએ કે કઈ છ ખાસિયતો તમને નોકરીમાં સફળતા અપાવી શકે છે. 

કામ પ્રત્યે અતિ ચોક્કસ

આ એક એવી ખાસિયત છે જે વ્યક્તિને દરેક બાબત બારીકાઈથી જોતી કરે છે. 

આ પ્રકારની ખાસિયત ધરાવતી વ્યક્તિ લાગણીઓ પર કાબુ રાખવા સક્ષમ હોય છે. 

ઉપરાંત તે પોતાની ચતુરાઈ દ્વારા લાંબાગાળાના આયોજન પર ધ્યાન આપી શકે છે. 

તમે આ વાંચ્યું કે નહીં?

સામાન્ય જ્ઞાન બાદ આ એક એવી ખાસિયત છે જે વ્યક્તિને નિર્ધારિત કરેલું લક્ષ્ય પ્રાપ્ત કરવામાં ખૂબ મદદ કરે છે. 

અભ્યાસમાં સફળ થતી ઘણી વ્યક્તિઓ આનું ઉત્તમ ઉદાહરણ છે. જે નાની નાની બાબતોનું ધ્યાન રાખી વધારે માર્ક્સ લાવે છે. 

તમારા હાથ પર રહેલા કામમાં ઝીણવટભરી વિગતો પર ધ્યાન આપવાથી યોજનાઓ ખૂબ સારી બને છે અને સફળતાની ટકાવારી વધી શકે છે. 

જોકે, વધારે પ્રમાણમાં અતિ ચોક્કસ થવું ક્યારેક વ્યક્તિઓને અક્કડ અને જિદ્દી બનાવી દે છે. જે નુકસાનકર્તા છે. 

અનુકૂળ થવાની ક્ષમતા

નોકરી કે બિઝનેસમાં ઘણી વખત એવી પરિસ્થિતિ આવે છે જે વ્યક્તિને અસ્વસ્થ બનાવી દે છે. 

ઘણા લોકોને નવી પરિસ્થિતિ કે નવા પ્રકારનું કામ પણ પરેશાનીમાં મૂકે છે. 

પરંતુ જો વ્યક્તિમાં પરિસ્થિતિને અનુકૂળ થવાની ક્ષમતા હોય તો તે કોઈ પણ દબાણ હેઠળ કામ કરી શકે છે. 

દબાણ હેઠળ કામ કરવા માટે અનુકૂળ થઈ જવાથી તેમની ક્ષમતા અને નિર્ણયો લેવાની કાર્યપદ્ધતિ પર અસર પડતી નથી. 

જો, આ અનુકૂળ થવાની ક્ષમતા વ્યક્તિમાં વિકસે નહીં તો તેઓ સારી રીતે કામ કરી શકતી નથી. 

અનિશ્ચિત વસ્તુઓનો સામનો કરવાની આવડત

તમે એવા લોકોમાંથી છો કે જેમને અણધાર્યું કામ કરવાની મજા આવે છે?

જે લોકોમાં અનિશ્ચિત બાબતોનો સામનો કરવાની આવડત હોય છે તેઓ અલગ અલગ દૃષ્ટિકોણથી એક વસ્તુને જોઈ શકે છે અને પછી નિર્ણય લે છે. 

જે વ્યક્તિ અનિશ્ચિતતાનો સામનો કરવા હંમેશાં તૈયાર રહે છે તેઓ જો તેમના કામમાં બદલાવ આવે તો પણ યોગ્ય રીતે તેને પૂર્ણ કરી શકે છે.  

ઉદાહરણ તરીકે અર્થતંત્રમાં ફેરફાર નોંધાવા, નવી...